



**VÁLTOZÁSOK AZ EGÉSZSÉÜGYI ELLÁTÁSBAN**

**Tisztelt Lakosok!**

Örömmel értesítem Önöket, hogy **2019. június 24-ével** **megnyitja kapuit a** **Cinkotai Egészségház**, a 1164 Budapest, Szabadföld út 18. szám alatt.

Ettől kezdve itt fogadják pacienseiket a korábban a Rádió utca 10. szám alatti rendelőben dolgozó

**Dr. Budai István** és **Dr. Varga János** háziorvosok, **Dr. Aranyos Ágnes** házi gyermekorvos, **Dr. Mándrik István** fogorvos, valamint **Köllner Katalin** és **Kabai Istvánné**  védőnők.

**Rákosszentmihály** rendelője, a **Hősök terei rendelő belső tere megújul.** A felújítási munkálatok 2019. július 1-én kezdődnek, és várhatóan december 31-éig tartanak. Ez idő alatt orvosukat egy másik rendelőben találják meg.

**A felújítás ideje alatt**

**Dr. Baranyi Judit** és **Dr. Lezsák Éva** házi gyermekorvosok június 24-étől a Jókai Mór utca 5/A. szám alatti szakrendelő épületében,

**Dr. Vajda Ildikó** és **Dr. Szabó Eleonóra** házi gyermekorvosok július 2-ától a Szabadföld út 18. szám alatti orvosi rendelőben,

**Dr. Erdélyi Szilviusz** és **Dr. Sík Irén** háziorvosok július 2-ától a Csömöri út 177. szám alatti orvosi rendelőben,

**Dr. Kiss Zsuzsanna** és **Dr. Bertalan Ildikó** háziorvosok július 2-ától a Hunyadvár utca 43/B. szám alatti háziorvosi rendelőben,

**Dr. Tompa Károly** és **Dr. Zubek István** háziorvosok július 2-ától a Centenáriumi sétány 24. szám alatti háziorvosi rendelőben,

**Dr. Barna Mónika, Dr. Bálint Szilvia, Dr. Bérczi Gabriella, Dr. Hámori Tamás, Dr. Bálint Csilla, Dr. Türmer Ilona** gyermek fogorvosok, illetve **Dr. Kirschmaier Réka, Dr. Simonffy Melinda** és **Dr. Tőkés Enikő** fogorvosok július 2-ától a Rádió utca 10. szám alatti orvosi rendelőben,

**Dr. Gönczi Bertalan** fogorvos július 2-ától az Aranyfürt u. 4. szám alatti rendelőjében,

**Dr. Prágai Ágnes** fogorvos július 2-ától a Szabadföld út 18. szám alatti orvosi rendelőben fogadja pacienseit.

A Hősök tere 7-8. szám alatt a gyermek fogorvosok és fogorvosok rendelése június 24-28-ig technikai okok miatt szünetel. Gyermekfogászati ügyelet a Hősök terén, felnőtt fogászati ügyelet a Jókai Mór utca 5/A. szám alatti rendelőben lesz.

A Hősök terei rendelőben dolgozó **védőnők** július 2-ától az alábbi rendelőkben végzik tevékenységüket:

Kirblszné Opóczki Gabriella a Centenáriumi sétány 24. alatti rendelőben,

Kerepeczki Ágnes a Délceg utca 35. szám alatti rendelőben,

Fekete Nóra a Jókai Mór utca 5/A. szám alatti rendelőben,

Hegedűs Ágnes és Majsai Péterné a Szabadföld út 18. szám alatti rendelőben.

Július 1-e az egészségügyi szolgáltatók számára munkaszüneti nap. A rendelések ezen a napon nem elérhetőek. Probléma esetén kérem keresse fel az ügyeleti ellátást!

Bízom benne, hogy az átmeneti időszakkal járó esetleges kellemetlenséget a későbbiekben a korszerűbb, megújult rendelőépület kárpótolja!

Kovács Péter

polgármester